paragraph_text: Otokar Cobra je oklopni transporter kojeg je razvila i proizvodi turska automobilska industrija Otokar. S dizajnom "V" oblika, Otokar Cobra osigurava zaštitu od streljačkog oružja, topničkih šrapnela, protutenkovskih i protupješačkih mina te improviziranih eksplozivnih naprava. Cobra se može koristiti u različitim misijama i ulogama te stoga postoje različite inačice ovog vozila.